Përgjigje 22

Në referencë të nenit 2, pika 2 e ligjit 119/2014 “Për të drejtën e informimit”, ku përcaktohet se “informacion publik” është çdo e dhënë e regjistruar në çfarëdo lloj forme dhe formati, gjatë ushtrimit të funksionit publik, pavarësisht nëse është përpiluar ose jo nga autoriteti publik”, ju informojmë se në Kolegjin e Posaçëm të Apelimit nuk rezulton të jenë të regjistruara në ndonjë formë apo format, specifikisht, të dhënat statistikore të kërkuara prej jush. Për prodhimin e  të dhënave statistikore të kërkuara, mund t’i referoheni faqes së internetit të Kolegjit të Posaçëm të Apelimit [www.kpa.al](http://www.kpa.al) në linqet e mëposhtme:

<https://kpa.al/juridiksion-rivleresimi-vendime/>

<https://kpa.al/wp-content/uploads/2022/02/Raportim-periodik-Programi-i-Transparences-2021-2_compressed.pdf>

<https://kpa.al/shpallje/>

<https://kpa.al/njoftime-per-shtyp/>

<https://kpa.al/juridiksion-rivleresimi-sipas-viteve/>

Gjithashtu, në vijim, një informacion, i cili mund t’ju vijë në ndihmë për përgatitjen e të dhënave të kërkuara:

Kolegji i Posaçëm i Apelimit është organi i vetëm gjyqësor që shqyrton ankimet e paraqitura nga subjektet e rivlerësimit apo Komisioneri Publik ndaj vendimeve të Komisionit të Pavarur të Kualifikimit.

Deri më 30.06.2022, në Kolegjin e Posaçëm të Apelimit janë regjistruar 281 çështje të juridiksionit të rivlerësimit, nga të cilat, 149 çështje kanë përfunduar dhe 132 janë me status përgatitje për gjykim.

Deri më 30.06.2022, në Kolegjin e Posaçëm të Apelimit janë regjistruar 281 çështje të juridiksionit të rivlerësimit, të cilat pasqyrohen të ndara sipas viteve si vijon:

* 40 gjatë vitit 2018;
* 62 gjatë vitit 2019;
* 63 çështje gjatë vitit 2020;
* 86 çështje gjatë vitit 2021;
* 30 çështje deri më 30 qershor 2022

Nga 40 çështje gjatë vitit 2018, 16 janë ankimuar nga Komisioneri Publik dhe 24 nga subjektet e rivlerësimit;

Nga 62 çështjet e regjistruara gjatë vitit 2019, 11 janë ankimuar nga Komisoneri Publik, 50 nga subjektet e rivlerësimit dhe një çështje është ankimuar edhe nga subjekti i rivlerësimit, edhe nga Komisioneri Publik;

Nga 63 çështjet e regjistruara gjatë vitit 2020, 16 janë ankimuar nga Komisioneri Publik dhe 47 nga subjektet e rivlerësimit;

Nga 86 çështjet e regjistruara gjatë vitit 2021, 14 janë ankimuar nga Komisioneri Publik, 71 nga subjektet e rivlerësimit dhe një çështje është ankimuar edhe nga subjekti i rivlerësimit, edhe nga Komisioneri Publik.

Nga 30 çështjet e regjistruara deri më 30 qershor 2022, 5 janë ankimuar nga Komisioneri Publik dhe 25 nga subjektet e rivlerësimit.